應檟

應檟，字子材，號警菴，浙江處州府遂昌縣人，軍籍，明朝政治人物。

生平 
嘉靖四年（1525年）乙酉科浙江鄉試舉人《浙江通志》，五年（1526年）聯捷丙戌科第二甲第五十七名進士。授刑部主事，升员外郎，奉命虑囚江西。嘉靖十三年（1534年）升济南府知府，调繁常州府，復调宝庆府，以内艰去任。服除，补任辰州府，未赴任，二十一年（1542年）十月拜湖广提学副使，迁辽东苑马寺卿，二十六年升山东参政，历升河南按察使，再迁山东右布政使，转左布政，二十八年七月升都察院右副都御史、巡抚山东，十二月调任山西巡抚，兼督三关。二十九年十二月升兵部右侍郎、兼都察院右佥都御史、总督漕运兼巡抚凤阳，三十年六月改任提督两广军务兼理巡抚，嘉靖三十二年（1553年）十一月卒于官，享年六十一，贈兵部尚書，賜祭葬《大明世宗肃皇帝实录卷之四百四》：嘉靖三十二年十一月庚午，提督两广军务兵部右侍郎兼都察院右佥都御史应檟卒，赠兵部尚书，赐祭葬如例。檟浙江遂昌人，嘉靖五年进士，授刑部主事，历知府、布政使，升右副都御史、巡抚山东，调山西，升兵部右侍郎总督漕运，寻以本职兼右佥都御史，视师两广，至是卒于官。檟和雅有度，外无矫矫声迹，而内贞介自持，不随人俯仰。居官务实政，虽与时多忤，然所至民咸称之。《浙江通志》：应檟献徵録字子材，遂昌人。嘉靖丙戌进士，授刑部主事，惠安张某以赃败下部，客有为张私谒者，夜遗金七百，峻拒之，严驳如法。迁知常州府，适当定册，檟究极利弊，详定规画，丁据黄册，粮据实徵，其所更赋役二法最为精善。厯升山东布政使，擢兵部右侍郎，提督两广军务。桂平等处猺獞杂处，半为盗薮，积五十年馀，檟至，谕以得意，樊家屯马江等剧贼悉款服，惟七山诸寇怙乱自若。檟亲督精锐击之，贼败衂弃巢走，遂封其山，籍其田庐蓄物，令官兵屯住耕作焉。捷闻，赉金帛，荫一子。。著有《苍梧军门志》二十四卷、《慎独録》、《警菴书疏》六卷。

家族
曾祖應存倫。祖父應鑑。父應江。應檟元配周氏，累封淑人，生五子：應文炳、應文煓，以蔭為國子生；次應文炟，生員，次應文煌、應文熺。一女嫁總兵盧鏜之子盧堯卿。孫男有應崇文、應崇吉、應崇義。

 参考资料 
 唐汝楫撰《明故兵部右侍郎兼都察院右僉都御史贈兵部尚書警菴應公墓誌銘》

Category:嘉靖四年乙酉科浙江鄉試舉人
J
Category:遂昌人
Category:軍籍進士
Category:明朝刑部主事
Category:明朝刑部員外郎
Category:明朝濟南府知府
Category:明朝常州府知府
Category:明朝寶慶府知府
Category:明朝湖廣按察司副使
Category:明朝遼東苑馬寺卿
Category:明朝山東布政使司參政
Category:明朝河南按察使
Category:明朝山東右布政使
Category:明朝山東左布政使
Category:明朝山東巡撫
Category:明朝山西巡撫
Category:明朝鳳陽巡撫
Category:明朝兩廣巡撫
Category:明朝追贈兵部尚書